section_heading: Sadržaj djela
paragraph_text: U narednim glavama (17. – 19.) nabrajaju se tatarski vojskovođe, dok glave 20. – 22. govore o tatarskom pustošenju Kumanije i Rusije. Nakon toga, opet slijedi digresija o tome kako je austrijski vojvoda svojeručno ubio dvojicu Tatara. Glave 24. – 26. govore o Kumanima, dok se u glavama 27. – 30. opisuju sukobi na svim stranama, uključujući i stravičan pokolj na Mohiju. Glava 31. opisuje tatarsku prevaru, a glave 32. i 33. austrijske napade na Ugarsku. Sljedećih nekoliko glava (33. – 39.) govori o tatarskim zločinima, pustošenjima, zarobljavanju autora kronika, Rogerija, od strane Tatara te uništenje Ostrogona. U glavi 40. opisuje se Rogerijev bijeg iz zarobljeništva te odlazak Tatara iz Ugarske.<ref>Rogerije iz Apulije, Carmen Miserabile, str. 16.